བཀྲ་ཤིས་ནི༔ ཧཱུྃ་ཧྲཱིཿ དུས་གསུམ་སངས་རྒྱས་ཐམས་ཅད་ཀྱི༔ ཕྲིན་ལས་མངའ་བདག་ཧེ་རུ་ཀ༔ ལོག་འདྲེན་བགེགས་རྣམས་འདུལ་མཛད་པ༔ རྡོ་རྗེ་གཞོན་ནུའི་བཀྲ་ཤིས་ཤོག༔ ཅེས་དང་གཞན་ཡང་བཀྲ་ཤིས་ཅི་རིགས་བརྗོད༔ རྡོ་རྗེ་གཞོན་ནུའི་རྗེས་རིམ་གྱི༔ བསྡུ་ལྡང་བསྔོ་སྨོན་བཀྲ་ཤིས་ནི༔ བསྐྱེད་པའི་ལྷ་རྣམས་དམིགས་མེད་དབྱིངས་སུ་བསྡུ༔ རྗེས་སྣང་ཡེ་ཤེས་སྒྱུ་མའི་སྐུ་རུ་ལྡང༔ རྩ་སྔགས་བརྗོད༔ བསྐྱེད་རྫོགས་རིམ་གཉིས་དགེ་ཚོགས་རྒྱུན༔ འགྲོ་ཀུན་སངས་རྒྱས་ཐོབ་ཕྱིར་བསྔོ༔ ས་གསུམ་དགེ་བའི་བཀྲ་ཤིས་གང༔ བདག་ཅག་རྣམས་ལ་དེང་འདིར་སྩོལ༔ ཕན་བདེ་དང་ནི་ཚུལ་རྡོར་ངོར༔ བདེ་བའི་རྡོ་རྗེས་ཨ་མཚར་བྲིས༔ དགེའོ།།